CELEX: C2007/283/17
Language: et
Date: 2007-11-24 00:00:00
Title: Kohtuasi C-389/07: Eelotsusetaotlus, mille esitas VAT and Duties Tribunal, Manchester (Ühendkuningriik) 10. augustil 2007  — Azlan Group plc versus Her Majesty's Commissioners of Revenue and Customs

24.11.2007   
            
            
               ET
            
            
               Euroopa Liidu Teataja
            
            
               C 283/10
            
         Eelotsusetaotlus, mille esitas VAT and Duties Tribunal, Manchester (Ühendkuningriik) 10. augustil 2007 — Azlan Group plc versus Her Majesty's Commissioners of Revenue and Customs
   (Kohtuasi C-389/07)
   (2007/C 283/17)
   Kohtumenetluse keel: inglise
   Eelotsusetaotluse esitanud kohus
   VAT and Duties Tribunal, Manchester
   Põhikohtuasja pooled
   
      Hageja: Azlan Group plc
   
      Kostja: Her Majesty's Commissioners of Revenue and Customs
   Eelotsuse küsimused
   
               1.
            
            
               Kas kombineeritud nomenklatuuri (nõukogu määrus (EMÜ) nr 2658/87 (1), muudetud komisjoni määrusega (EÜ) nr 1734/96) tuleb tõlgendada nii, et selle kohaselt tuleb poolte vahel vaidluse all olevad kaubanäidised klassifitseerida kui „arvutid ja nende plokid” rubriiki 8471 (või nende osadena gruppi 84 ehk selle rubriiki 8473)?
            
         
               2.
            
            
               Kui vastus esimesele küsimusele on ühe või mitme poolte vahel vaidluse all oleva kaubanäidise puhul eitav, siis kas kombineeritud nomenklatuuri tuleb tõlgendada nii, et selle kohaselt tuleb niisugused kaubad klassifitseerida kui „tavatelefoni- ja telegraafiseadmed, kaasa arvatud juhtmeta telefonitoruga tavatelefonid ja kandjavoolu- või digitaalsidesüsteemide telekommunikatsiooniseadmed; videofonid” rubriiki 8517 (või nende osade rubriiki, ehk kas rubriiki 8517 või rubriiki 8548, lähtudes XVI jaotise märkustele 2b või 2c?
            
         
               3.
            
            
               Kas need poolte vahel vaidluse all olevad kaubanäidised, millega on võimalik kohtvõrke ühendada, tuleb alati klassifitseerida gruppi 84 või täidavad nad sellisel juhul muud spetsiifilist funktsiooni kui andmetöötlus grupi 84 märkuse 5 E tähenduses?
            
         
               4.
            
            
               Milline on eelmiste küsimuste vastuseid arvestades seisukoht šassiitoodete suhtes?
            
         
      (1)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, lk 1; ELT eriväljaanne 02/02, lk 382).